
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	  Bucureşti, 8 septembrie 2026              

  PL-x 545/2026          


                                                                                           7c-13/728/2026
AVIZ
asupra Proiectului  de Lege  pentru înfiinţarea şi funcţionarea Conturilor Individuale de Investiţii pentru Viitor
În conformitate cu prevederile art. 95 din Regulamentul Camerei Deputaților, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul  de Lege pentru înfiinţarea şi funcţionarea Conturilor Individuale de Investiţii pentru Viitor, trimis cu  adresa  nr. PL x 545 din 1 septembrie 2026 și înregistrat cu nr. 7c-13/728 din 2 septembrie 2026.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.
Senatul, în calitate de primă Cameră sesizată,  a adoptat proiectul de lege în ședința din data de 29 iunie 2026.

Potrivit prevederilor art.62 din Regulamentul Camerei Deputaţilor, republicat, cu modificările  ulterioare, Comisia a dezbătut proiectul de lege în şedinţa din  8 septembrie 2026.
Proiectul de lege are ca obiect de reglementare instituirea conturilor individuale de investiţii pentru pensie, denumite în continuare CIIP, drept instrument voluntar de economisire individuală pentru asigurarea unui venit suplimentar distinct de pensie, după deschiderea drepturilor de pensie.
La dezbateri, membrii comisiei au examinat proiectul de lege supusă avizării, expunerea de motive, avizul negativ al Consiliului Legislativ și avizul negativ al Consiliului Economic și Social. 
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea favorabilă a Proiectului  de Lege pentru înfiinţarea şi funcţionarea Conturilor Individuale de Investiţii pentru Viitor.
În raport de obiectul şi conţinutul reglementării, proiectul de lege face parte din categoria legilor organice. 

